Document ID: 31994D0723

Komisijas lēmums
(1994. gada 26. oktobris),
ar ko groza I pielikuma 3. nodaļu Padomes Direktīvā 92/118/EEK, ar kuru nosaka dzīvnieku veselības un sabiedrības veselības aizsardzības prasības, kas reglamentē to produktu tirdzniecību un importu Kopienā, kuri nav pakļauti minētajām prasībām, kas noteiktas īpašos Kopienas noteikumos, kuri minēti Direktīvas 89/662/EEK A pielikuma I daļā, un attiecībā uz patogēniem - Direktīvā 90/425/EEK
(Dokuments attiecas uz EEZ)
(94/723/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 17. decembra Direktīvu 92/118/EEK, ar kuru nosaka dzīvnieku veselības un sabiedrības veselības aizsardzības prasības, kas reglamentē to produktu tirdzniecību un importu Kopienā, kuri nav pakļauti minētajām prasībām, kas noteiktas īpašos Kopienas noteikumos, kuri minēti Direktīvas 89/662/EEK A pielikuma I daļā, un attiecībā uz patogēniem - Direktīvā 90/425/EEK [1], kurā grozījumi izdarīti ar Komisijas Lēmumu 94/466/EK [2], un jo īpaši tās 15. panta otro daļu,
tā kā, ņemot vērā pieredzi, kas gūta, piemērojot noteiktos noteikumus, jāgroza nosacījumi, kuri regulē tādu nagaiņu jēlādu un ādu tirdzniecību un ievešanu, uz ko neattiecas Direktīva 64/433/EEK vai 72/462/EEK; tā kā tāpēc minētās direktīvas I pielikuma 3. nodaļa attiecīgi jāpārstrādā;
tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠĀDU LĒMUMU.
1. pants
Direktīvas 92/118/EEK I pielikuma 3. nodaļu aizstāj ar šā lēmuma pielikumu.
2. pants
Šis lēmums stājas spēkā 1994. gada 1. decembrī.
3. pants
Šis lēmums ir adresēts dalībvalstīm.
Briselē, 1994. gada 26. oktobrī

Labels: 0
3
17
6